text: Kedede sig - og begik hærværk
  03 april 2011 kl. 13.58
  Fire unge i Holsted kedede sig - og begik voldsomt hærværk mod en ejendom.
   
  Fire unge mellem 14 og 16 år kommer til at bøde for et omfattende hærværk på en ejendom i Holsted.
  De unge har smadret døre og vinduer og flået låger af skabe i køkken og bad i ejendommen, som stod tom, men langtfra var faldefærdig.
  De unge siger efterfølgende, at de fortryder hærværket. Men de kedede sig, fordi der efter deres mening ikke er noget at lave for dem i Holsted.
  